આવી ટોળાશાહી ભેદભાવપૂર્ણ ધોરણો અપનાવતી હોય છે અને તે ખાસ કરીને, બળાત્કાર જેવા કિસ્સામાં જ્યારે પીડિત પ્રભાવશાળી સામાજિક અને ધાર્મિક પૃષ્ઠભૂમિમાંથી આવતા હોય ત્યારે કાયદાની ઉપરવટ જઈને તરત સજાને ઉત્તેજન આપે છે. આપણે તાજેતરમાં જ મધ્ય પ્રદેશના મંદસૌરમાં આવું જોયું છે, જ્યાં આઠ વર્ષની છોકરી પરના બળાત્કારના કિસ્સામાં મોટાભાગના હિંદુ સમુદાય દ્વારા દેખાવો થયા અને તાત્કાલિક ન્યાયની માંગણી થઈ હતી. ગુનાખોરો મુસ્લિમો હતા તેવી શંકાએ તેમના ગુસ્સાને ઇંધણ પુરૂ પાડ્યું.